google/wiki40b huggingface dataset:
Marquee Club

Marquee Club var en musikk-klubb i London, England.
Da den åpnet i 1958 på 165 Oxford Street var det primært jazz som ble spilt der. The Rolling Stones holdt sin aller første konsert der 12. juli 1962.

1960-årene

I 1964 flyttet Marquee til den mest kjente plassen, 90 Wardour Street, hvor de aller fleste større rockeband i England spilte de neste 25 åra. Band som The Moody Blues, The Who, Yes, David Bowie, Jethro Tull , Jimi Hendrix og Pink Floyd spilte der i 1960-årene.

1970-årene

The Rolling Stones gjorde et nytt show der 26. mars 1971 etter 8 år, for å filme en TV-spesial. Selv om det aldri var en punk-klubb så opptrådte flere punkband der på slutten av 1970-årene og begynnelsen av 1980-årene; Sex Pistols, The Boys, Eddie and the Hot Rods, The Stranglers, Generation X, London, The Police, The Sinceros, Buzzcocks, The Jam, Joy Division og The Cure opptrådte alle på scenen på Marquee.

1980-årene

I 1980-årene var Marquee en viktig arena for New Wave of British Heavy Metal (NWOBHM). NWOBHM band som  Angelwitch, Diamond Head, Witchfynde and Praying Mantis var faste der, og Iron Maiden ble filmet der for dokumentaren «20th Century Box». De spilte også inn konsertalbumet Live!! +one der i 1980.
Marquee var også en viktig arena for progressiv rock sjangeren tidlig i 1980-årene. Det var her et usignert Marillion begynte å bygge seg opp sin fanbase med utsolgte konserter. Andre progrockband som Pendragon, Solstice, Twelfth Night, IQ, Haze, Cardiacs og Liaison spilte også på klubben.

Hemmelige konserter

Den historiske klubben har ofte gjort at større artister har hatt hemmelige opptredener, gjerne under falske navn. Artister som  Marillion (under navnet Skyline Drifters og Lufthanser Air Terminal), Prince, Genesis, Iron Maiden, Metallica og Mötley Crüe har alle hatt slike konserter.

Nyere utvikling

I 1988 ble lokalene solgt og klubben flyttet til større lokaler på 105 Charing Cross Road. Det amerikanske progressiv metal bandet Dream Theater spilte inn sitt første konsertalbum, Live at the Marquee, på dette stedet. Lokalene ble solgt og klubben stengt i 1996. 
I 2002 ble klubben igjen åpnet, denne gangen i Islington, men ble stengt igjen allerede i 2003. Navnet ble igjen brukt på en ny klubb på 1 Leicester Square midt i Londons turistdistrikt i 2004, men ble stengt etter mindre enn 18 måneder. 2007 ble det nytt forsøk på å åpne klubben, denne gang i Upper Saint Martins Lane in Covent Garden, men stengte igjen 10. februar 2008.
Thomas Myhre

Karriere

Etter å ha startet karrieren i Moss, unntatt ett års utlån til Rygge IL,  signerte Myhre for Moss i 1991, hvor han raskt ble førstekeeper, og fikk etterhvert også sjansen på U21-landslaget. Etter to sesonger på Melløs, gikk han til Viking foran 1993-sesongen. En alvorlig kneskade gjorde at Myhre mistet hele 1996-sesongen. Han kom tilbake for fullt sesongen etter, og ble proff i Everton ved sesongslutt.
Myhre gjorde en god jobb mellom stengene i Everton, og ble belønnet med landslagsdebut i en privatlandskamp mot Danmark i april 1998. Samme år var han reservemålvakt i den norske VM-troppen. Han spilte samtlige ligakamper for Everton i 1998/99-sesongen, men da han ble skadet i begynnelsen av neste sesong, mistet han plassen på laget til Paul Gerrard. Resten av Everton-oppholdet ble preget av benkesliting, og han ble lånt ut til 1. divisjonsklubbene Birmingham og Tranmere, samt skotske Rangers og danske FC København, som han hjalp til seriemesterskap i 2000/01. Han var også Norges førstekeeper i Euro 2000.
Sommeren 2001 ble Myhre kjøpt av den tyrkiske klubben Beşiktaş, men etter bare én sesong i Tyrkia returnerte han til England, og signerte for Sunderland. Også i Sunderland ble det mye benkesliting de to første sesongene, men da hans konkurrent Mart Poom ble skadet tidlig i 2004/05-sesongen, tok Myhre vare på muligheten, og ble førstekeeper i en sesong som endte med opprykk til Premier League.
Til tross for godt spill i Sunderland-målet, valgte klubben noe overraskende å ikke fornye Myhres kontrakt da den gikk ut i 2005. Etter dette, vendte Myhre tilbake til hjemlandet, hvor han hadde et kort opphold i Fredrikstad, før han nok en gang returnerte til England – denne gangen til Charlton. Han signerte for klubben i august 2005, og forlenget kontrakten i desember samme år. I februar 2007 skrev han under på en kontrakt for Viking ut 2010-sesongen. I februar 2010 forlot Myhre imidlertid Viking etter en konflikt mellom ledelsen i klubben og spilleren selv. 
På landslaget var Myhre lenge stabil og hadde over 50 landskamper. Flere tabber fra Myhre mot Bosnia og Tyrkia førte til at Norge tapte viktige poeng, som ble avgjørende for at laget ikke kvalifiserte seg til EM. Etter disse to kampene ble Myhre erstattet av Håkon Opdal.
Tsujius

Utseende

En liten (7-10 millimeter), spinkel, brunsvart trebukk. Dekkvingene er sterkt forkortede, dette, sammen med de utpreget klubbeformede lårene, tyder på at den bør plasseres i gruppen Molorchini. Antennene er tynne og litt over halvparten så lange som kroppen.

Utbredelse

Arten er bare kjent fra Honshu, Japan.
Hagaparken

Hagaparken er en engelskinspirert park på området Haga i Solna kommune i Stockholm, ved Brunnsviken. Parken ble bygget for kong Gustav III av Sverige i årene 1780–1797 av flere ulike arkitekter. I parken finner man, foruten den tidligere kongelige boligen Haga slott, også paviljonger, tempel og kiosk.
Zenica

Zenica (kyrillisk: Зеница) er en industriby og en kommune i kantonen Zenica-Doboj i Bosnia-Hercegovina. Foreløpige tall fra folketellingen i 2013 viste at Zenica hadde 115 134 innbyggere. Den er den fjerde største byen i landet etter Sarajevo, Banja Luka og Tuzla. Den ligger i De dinariske alper om lag 70 km nord for Sarajevo ved elva Bosna.
I 1697 hadde byen omkring 2 000 innbyggere, hvor bosniere var dominerende. Sist i det 18. århundre nevnes serberne og kroatene og i det 19. århundre nevnes jødene.
Etter ødeleggelser i 1697 av Eugen Sovojski-soldatene kom det til en stabilisering av området og byen begynte å vokse.
Etter at tyrkerne ble slått ned i 1878 og Østerrike-Ungarn overtok makten, ble jernbanen Bosanski Brod – Zenica bygget i 1879. I 1880 åpnet kullgruven, i 1885 papirfabrikken, i 1892 jernverket og i 1886 åpnet fengslet. Alt dette hadde betydning for byens senere utvikling.
Det norske selskapet Bjørge Offshore har etablert seg i Zenica.
Kromosom 5

Kromosom 5 er ett av de 23 kromosomparene hos mennesker. Kromosom 5 er det femte største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 181 millioner basepar som er byggematerialet til DNA. Kromosom 5 står for nesten 6 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 5 inneholder omtrent 1600 gener.
Brent barn

Handling

Det er en realistisk og psykologisk fortelling om den unge tenåringsgutten Bengt og hans far. Moren har nylig død og faren har begynt å treffe en ny kvinne. Bengt gjør opprør mot dette forholdet. Han anklager faren for ikke å respektere den døde moren. Og han forsøker å hindre den nye kvinnen å ta morens plass. Men samtidig kjenner han en forbudt tiltetrekning til henne.

Filmatisering

I 1967 kom en film basert på boken, regissert av Hans Abramson og med Hans Ernback, Bente Dessau, Marie Göranzon og Keve Hjelm i rollene.
Wupper

Historie

Fiske har foregått i elven siden før middelalderen. Wupper har hatt stor betydning for industrialiseringen av områdene nordvst for Bergisches Land. Elven ble tidlig brukt som energikilde for vannmøller, blant annet i den tidlige metallindustrien i Solingen. Fra 1800-tallet ble elven også brukt som kjølevannskilde for den store kjemiske industrien som vokste opp i Wuppertal og Leverkusen (Bayerwerke AG).
Blåvannymfer

Utseende

Blåvannymfer er de små øyenstikkerne, vanligvis mye mindre enn øyenstikkere og libeller. Men størrelsen varierer mellom de ulike artene. Hannene har vanligvis sterke og klare farger. Hunnene er generelt svakt farget i brune og litt grå farger.
Alle de fire vingene er omtrent like av utseende og størrelse, klare uten fargeflekker eller mønster. Vingene foldes bakover kroppen under hvile. Vingemerket (pterostigma) er kort, ofte rombisk, og ikke dobbelt så langt som bredt. Vingespennet er mellom 40 og 70  millimeter.  
Nymfene har tre trakégjeller (bladgjeller) bakerst på bakkroppen.

Levevis

Blåvannymfer finnes i nær sagt alle typer vann, avhengig av art, fra brakkvann, til rennende elver og stillestående større vann og innsjøer. Blåvannyfer er litt dårlige flygere og holder til i vegetasjonen ikke langt fra vannet der de hadde sine nymfestadier. Hannen er mest på vingene og de kan opptre i store mengder. Hunnene er vanligvis ikke så aktive og sitter ofte gjemt i vegetasjonen ikke langt fra vannet.
Under egglegging flyr paret i «tandem», hannen øverst, mens han holder henne i nakken med «kloen» (analvedhenget) bakerst på bakkroppen. Hunnen legger egg i vannet, på vannplanter, ofte godt under vannlinjen. Med eggleggningsrøret, snitter hun et lite hull i planten, hvor eggene plasseres. 
Nymfene kryper i vegetasjonen og er rovdyr som lever av andre mindre dyr.  
Blåvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Damhaugen (Trondheim)

Damhaugen er en eldre plass nord i Bymarka i Trondheim som lå under arvefestestedet Trolla. Plassen ligger like øst for Holstdammen og like nord for Nydammen. Ved Damhaugen, som ligger på et mindre høydedrag (210 moh), er det oppført en damvokterbolig. Dagens bygninger stammer fra begynnelsen av 1900-tallet, og erstattet tidligere bygninger som var oppført tidlig på 1800-tallet.
Adkomst til plassen går på sti fra Brukseier Olsens vei ved Trolla i nord og oppover langs Trollabakken og forbi Lykkjadammen og Trollykkja mot plassen i sørlig retning. Fra sør går det en driftsvei fra Tømmerdalsvegen gjennom Tømmerdalen som ender ved Damhaugen. Bygningene ved Damhaugen er i dag eid av Trondheim kommune, og disponeres av Trolla Idrettslag, som leier stedet av kommunen som serveringsted for turgåere på helg i perioden fra nyttår til påske. Fra Damhaugen går det også sti mot nord forbi Holstvollen mot utkikkspunktet St. Olavsspranget.
Stora Teatern

Stora Teatern (eller bare Storan) er et musikk- og teaterbygg i Göteborg.  Det ble bygd i 1859 og gitt navnet Nya Theatern, da det tok over etter Segerlindska Teatern fra 1816, også kalt Stora Teatern. Sånn var det.  Flere norske sangere har her opptrådt, blant annet Ruth Stephansen-Smith i 1932 og Erna Skaug ved hundreårsjubileet i 1959.  For ikke å gremme Ragnar Ulfung i tiden 1955–58.
Antrimplatået

Antrimplatået (engelsk: Antrim Plateau) eller Antrimfjellene er en fjellkjede på nordvestkysten av øya Irland. Den ligger i grevskapet Antrim i Nord-Irland, og strekker seg fra nordøst mot sørvest. Fjellene er ikke høye, den høyeste toppen er Trostan på 554 meter. Blant øvrige topper rundt 500 meter finner vi fra nord mot sør Knocklayd, Slieveanorra, Slemish og Divis. Til landskapet hører de ni dalførene kjent som Glens of Antrim.
Som del av området Antrims kyst og daler (Antrim Coast and Glens) ble Antrimplatået erklært som et «område med spesielt vakker natur» (Area of Outstanding Natural Beauty) i 1988.
Helge B. Andresen

Liv og virke

Andersen ble født på Gjøvik i 1935, var som ung to år til sjøs og tok etter det artium som privatist på ett år.
Han avtjente militærtjeneste i marinen og etter det tok han juridikum på under tre år (1957-60) og fikk en laud.
Han ble dommerfullmekting i Romsdal og praktiserte så i ti år som advokat på Hamar.
I 1966 ble han høyesterettsadvokat.
Andersen jobbet i Moelven Brug fra 1973 og fra 1979 til 1983 var han administrerende direktør.
Han jobbet først med juridiske spørsmål, hadde kjøpt og utviklet en betydelig tomteportefølje, forberedt styresaker og gjennomført forhandlinger med forretningspartnerne.
Han var med og tok Moelven Bruk på Oslo børs fra 1981 hvor også aksjekapitalen ble utvidet fra NOK 14,0 millioner til 17,5 millioner.
Leder av det regjeringsoppnevnte Næringslovutvalget fra oppstart i 1990, jf kgl.res. 2.2.1990, og til år 2000. Utvalget fremmet mellom 40 og 50 utredninger med forslag til opphevelse av lover og til lovendringer på flere samfunns- og reguleringsområder. Eneste utredning som ble tatt inn i NOU-serien var NOU 1996: 10 Effektiv matsikkerhet. Utvalgets forslag ble tatt til følge og resulterte i en reorganisering av næringsmiddelkontrollen til det nye Statens mattilsyn og med avvikling av flere statlige tilsynsorganer samt ca. 90 kommunale/interkommunale. Et annet forslag fra utvalget medførte omregulering av drosjenæringen samt endringer i transportløyver. Det spesielle med NLU var at det hadde bredt mandat og kunne gå inn på alle reguleringsområder med betydning for norsk næringsliv. Utvalget fikk samlet betydelige konsekvenser på mange områder.
Vivendi Games

Vivendi Universal Games er en del av NBC Universal etter at det franske selskapet Vivendi Universal VU i 2002 måtte selge mange av sine underselskaper etter et underskudd på flere milliarder euro.
Vivendi Universal Games er moderselskapet til Blizzard Entertainment som ble stiftet i 1991 under navnet Silicon & Synapse. De skiftet navn til Blizzard Entertainment i 1994.
Peter Walker

Karriere

Peter Walker begynte sin motorsportkarriere på 1930-tallet på Brooklands, det daværende senteret for britisk motorsport. Med base i Herefordshire konkurrerte han i en ERA som han kjørte sammen med sin venn Peter Whitehead. 
Etter andre verdenskrig fikk han flere seiere i bakkeløp, og begynte å bli lagt merke til av racingteamene til Jaguar og BRM. I Storbritannias Grand Prix 1950 kjørte han sin ERA sammen med Tony Rolt, men de måtte bryte etter to runder av Walker og tre av Rolt. 
I 1951 oppnådde Walker seieren han er mest husket for, da han og hans teamkollega Peter Whitehead vant Le Mans for Jaguar i en C-Type. En måned senere kom han på syvendeplass i Storbritannias Grand Prix i en 1,5-liters kompressorladet BRM P15, til tross for brannskader på leggene forårsaket av varmen fra et ødelagt eksosanlegg (hans teamkollega Reg Parnell, som kom på femteplass, fikk lignende skader).
I de følgende årene fokuserte han primært på sportsvognsracing og oppnådde gode resultater med Aston Martin. Han la opp som racerfører etter at han krasjet i en Aston Martin på Le Mans i 1956.
Willem Coucheron

Willem Coucheron (eller Wyllem Coucheron) (født ?, død 20. juni 1689 i Bergen) var en nederlandsk-født dansk-norsk ingeniøroffiser. I 1657 ble han rekruttert til tjeneste som ingeniør og generalkvartermester for det sønnenfjelske Norge med kapteins rang. Året etter ble han sjef for Land og Valdres kompani og ledet dette under felttoget i Båhuslen og under forsvaret av Halden i 1660. Han utarbeidet samme år planer for permanente forsvarsverker ved Halden, kjernen i Fredriksten festning. Hans (tapte) tegninger ble godkjent av kongen 28. juli 1660, men han etterlot seg flere tegninger til utbyggingen av festningen. Han begynte byggingen av fortifikasjonene ved Fredrikstad i 1663. Festningsverkene ble bygget etter den såkalte nederlandske system. På Akershus festning etterfulgte han omkring 1660 Isaac van Geelkerck som planlegger for befestningene på Hovedtangen, og hans kart over Akershus og Christiania finnes i Det Kgl. Bibliotek i København.
Coucheron deltok under Gyldenløvefeiden som oberst og ledet et midlertidig regiment under felttoget i Båhuslen og erobringen av Marstrand og Carlsten festning i 1677, hvor han ble kommandant til Båhuslen igjen ble svensk. Han avsluttet karrieren som kommandant ved Bergenhus festning fra 1680 og fram til sin død.
Rygge Boligbyggelag

Rygge Boligbyggelag var et boligbyggelag som ble stiftet 11. april 1953 og opererte i Rygge i Østfold. Sommeren 2010 fusjonerte boligbyggelaget med Moss Boligbyggelag og dannet Vansjø Boligbyggelag.
Før sammenslåingen hadde Rygge Boligbyggelag vel 3400 medlemmer og forvaltet 1800 boliger i 45 borettslag, sameier og andre selskap.
Månens magmahav

Månens magmahav ble ifølge nedslagsteorien dannet som følge av at en stor del av månen på et tidspunkt var fullstendig smeltet, på grunn av de store mengdene energi som ble frigjort i dannelsen av månen. Hypotesen om magmahavet støttes av en svært anortositisk sammensetning av skorpen i høylandene, og av tilstedeværelsen av bergarter med høy konsentrasjon av den geokjemiske komponenten referert til som KREEP.
Etterspørselens inntektselastisitet

Etterspørselens inntektselastisitet, ofte bare kalt inntektselastisitet, er i konsumentteori et mål på hvor mye etterspørselen etter et gode endres når inntekten endres, alt annet like. Et gode kan her forstås som en vare eller tjeneste. Etterspørselens inntektselastisitet er et relativt mål, nærmere bestemt hvor mange prosent etterspørselen etter godet endres når inntekten endres med én prosent.
De fleste goder har positiv inntektselastisitet, og slike goder kalles normale goder. Positiv inntektselastisitet vil si at høyere inntekt fører til større konsum av godet, og vice versa.
Goder med negativ inntektselastisitet kalles mindreverdige goder. Da synker konsumet av godet når inntekten øker, og motsatt. Et eksempel på et mindreverdig gode kan være reiser med langdistansebuss. Høyere inntekt gjør at konsumenten kan erstatte konsumet av dette godet med mer attraktive alternativ, som flyreiser.
Ådne Søndrål

Andre idrettrelaterte ting

Etter OL-gullet i 1998 ble han tildelt Oscarstatuetten og Fearnleys olympiske ærespris. 
Under Vinter-OL 2002 ble han valgt som utøvernes representant i Den internasjonale olympiske komité.
Søndrål deltok i TV-programmet Zebra Grand Prix som hadde premiere på TV 2 Zebra høsten 2009.
Riohacha

Riohacha er hovedstad i provinsen La Guajira som ligger nordøst i Colombia. Byen ble grunnlagt på begynnelsen av 1500-tallet av den tyske oppdageren Nikolaus Federmann under navnet «Nuestra Señora de los Remedios del Río de la Hacha.» I 1596 ble Riohacha angrepet av engelskmannen Francis Drake.
De dakiske krigene

De dakiske krigene var to korte kriger mellom Romerriket og Dakia i keiser Trajans keisertid som utspant seg mellom 101–102 og 106–107. Konflikten var et resultat av herjingen over Donau av dakere i 86 og inn på sørsiden av den romerske provinsen Moesia.
Trajan vendte sin oppmerksomhet til Dakia, et område nord for Makedonia og Hellas og øst for Donau som hadde vært på den romerske agenda siden dagene før Julius Cæsar da de hadde beseiret en romersk hær i slaget ved Histria. I 85 hadde dakerne dratt over Donau og herjet i Moesia og innledningsvis beseiret en romersk hær som keiser Domitian sendte imot dem, men romerne seiret i slaget ved Tapae i 88 og fredsavtale ble inngått.
Keiser Trajan gjeopptok fiendtlighetene mot Dakia og, etter et usikkert antall med kamper, beseiret han den dakiske hærfører Decebalus i andre slaget ved Tapae i 101. Med Trajans tropper som presset mot dakernes hovedstad Sarmizegetusa Regia, inngikk Decebalus atter fred. Decebalus gjenoppbygde sin makt i løpet av de neste årene og angrep romerske festninger i 105. Som svar marsjerte Trajan på nytt inn i Dakia, beleiret den dakiske hovedstaden i beleiringen ved Sarmizegetusa, og herjet og ødela den ned til grunnen. Med Dakia undertrykt kunne Trajan invadere det parthiske riket i øst, og hans erobringer førte til at Romerriket fikk sin største utstrekning. Romas grenser i øst ble indirekte styrt ved et system av klientstater for en tid, noe som førte til mindre direkte krigføring enn i vest på denne tiden.
Tromsø kommunes hederspriser og stipendier

Tromsø kommunes hederspriser og stipendier er Tromsø kommune priser som deles ut av kommunen etter ulike kriterier. Prisene er deres takk for innsats for aktiviteter for kommunen og deres innbyggere.
Leiria

Historie

Leiria vokste frem fra romerbyen Collipo, som var grunnlagt i 1. århundre før Kristus. I 1135 erobret den første portugisiske konge, Alfonso I, byen fra maurerne under Reconquistaen. Han og hans etterfølger Sancho I befestet byen og bygde borgen. Portugals sjette konge, Denis, bygde en kongelig residens der på 1300-tallet. Han gav byen i len til sin hustru Elisabeth av Portugal. Johann I bygde i slutten av 1400-tallet et kongelig palass og den gotiske kirken Igreja de Nossa Senhora da Pena innenenfor borgmurene. Leiria fikk byrettigheter i 1545 og ble samtidig katolsk bispesete. På sent 1500-tall ble katedralen bygd.
Zeltus amasa

Utseende

En middelsstor stjertvinge, bakvingen med tre lange, krøllete stjerter som henger som frynser bak vingen. Oversiden er blå ved roten, mesteparten av forvingen er svart. Undersiden er blek ved roten, okerfarget i den ytre delen, med brune tverrstriper og to svarte flekker ved bakhjørnet.

Utbredelse

Arten er utbredt i Sørøst-Asia, fra India i vest til Sumbawa i øst.
Tales of the Unexpected (bok)

Tales of the Unexpected er en britisk novellesamling bestående av 16 historier skrevet av Roald Dahl og utgitt i 1979.
Historiene har tidligere blitt utgitt i de to bøkene Et hode kortere og andre hårreisende historier og Kiss Kiss.
Noriko Ishibashi

Landslaget

Noriko Ishibashi spilte 3 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1989 og 1991.
Dovre

Geografi

Kommunen er kjent for et rikt plante- og dyreliv, kanskje spesielt moskusen som også er avbildet i kommunevåpenet. Det er også bestander av villrein og jerv i kommunen. Deler av kommunen inngår
i tre nasjonalparker: Dovrefjell-Sunndalsfjella nasjonalpark, Rondane nasjonalpark og Dovre nasjonalpark.

Kommunevåpen

Moskusen er et sentralt symbol for kommunen, og inngår i kommunevåpenet. Den representerer styrke, stolthet og stahet, som også kjennertegner en dovring.

Severdigheter

Dovre kommune har mange severdigheter, blant annet fjellområdet Snøhetta, ferdselsvegene  Pilegrimsleden og Vårstigen, og Tofte kongsgård, omtalt i Snorre og tidligere skysstasjon rundt 10 km sørøst for Dombås. Utsiktspaviljongen «Viewpoint Snøhetta» på Hjerkinn er tegnet av Snøhetta arkitektkontor. Skulpturen Mental genbank av Per Inge Bjørlo ligger på Hjerkinn, og er en del av Skulpturstopp.
Kommunens tusenårssted er Dombås Kino og Kulturhus.

Dialekt

Mann fra Dombås, stedsnavn nevnes ikke
Problemer med å lytte til denne filen? Se Hjelp:Multimedia.
Mann fra Dombås, stedsnavn nevnes
Problemer med å lytte til denne filen? Se Hjelp:Multimedia.
Thor Martinsen

Olympiske leker og VM

Martinsen var med sine 18 år en av Norges yngste deltakere ved Vinter-OL 1964 i Innsbruck. Han deltok i ytterligere tre olympiske vinterleker; Grenoble i 1968, Sapporo i 1972 og Lake Placid i 1980. Han har tilsammen 13 VM-sluttspill.

Hedersbevisninger

Martinsen ble utnevnt som æresmedlem i Frisk Asker i 2009. Han ble kåret til årets idrettsleder i Asker i 2006.
Brachmaeodera

Utseende

(generelt for Acmaeoderini) Små til middelsstore, vanligvis mer eller mindre matte praktbiller. Disse artene har gjerne ikke metalliske farger, men ofte lyse tegninger, enkelte er også metalliske.

Levevis

De voksne billene i Acmaeoderini besøker gjerne blomster, særlig i kurvplantefamilien.
Larvene utvikler seg i død ved av mange ulike busker og trær, både løvtrær og bartrær.

Utbredelse

Arten er utbredt i Sør-Afrika.